Universiti Kebangsaan Australia

Universiti Kebangsaan Australia atau Universiti Nasional Australia () ialah sebuah universiti penyelidikan awam dan anggota Group of Eight, yang terletak di Canberra, ibu negara Australia. Kampus utamanya di Acton merangkumi tujuh buah kolej pengajar dan penyelidikan, sebagai tambahan kepada beberapa buah akademi dan institut kebangsaan.

Dengan penubuhan pada tahun 1946, ANU ialah satu-satunya universiti yang telah diwujudkan oleh Parlimen Australia. Universiti ini menjejaki asal usulnya kepada Kolej Universiti Canberra, yang diasaskan pada tahun 1929, dan disepadukan ke dalam ANU pada tahun 1960. ANU mendaftarkan 13,329 orang mahasiswa prasiswazah dan 11,021 orang mahasiswa pascasiswazah serta menggaji 4,517 orang kakitangan. Pembiayaan universiti ini bernilai A$1.8 bilion setakat tahun 2018.

ANU melahirkan enam orang penerima anugerah Nobel dan 49 orang sarjana Rhodes dalam kalangan fakulti dan alumninya. Universiti ini telah mendidik dua orang perdana menteri dan lebih daripada sedozen ketua jabatan pemerintah Australia semasa. Keluaran-keluaran terkini bagi terbitan-terbitan ilmiah ANU diadakan melalui ANU Press dalam talian.

Lihat juga
 ARC Training Centre for Automated Manufacture of Advanced Composites
 Australian National University Boat Club
 Pusat dan institut penyelidikan ANU
 Senarai universiti di Australia

Catatan

Rujukan

Pautan luar

 Universiti Kebangsaan Australia 


Kategori:Universiti kebangsaan
Kategori:Penubuhan 1946 di Australia
Kategori:Universiti dan kolej ditubuhkan pada 1946
Kategori:Universiti di Wilayah Ibu Negara Australia
Kategori:Bangunan dan struktur di Canberra
Kategori:Group of Eight (universiti Australia)